**תוצאות, מדדים ויעדים: בעיות ואזהרות \*\*חשוב לקרוא\*\***

|  |  |  |
| --- | --- | --- |
| **תוצאות** | **מדדים** | **יעדים** |
| • תוצאות קשורות קשר הדוק לציר הזמן. מועד המדידה משפיע על התוצאות המתקבלות.  • ככל שהתוצאה מיידית יותר, כך בדרך כלל גדולה יותר השפעתה של התכנית על השגתה.  • הסוג והיקף התוצאות קשורים קשר הדוק לתכנון התכנית. בדרך כלל יש יותר מדרך אחת להשיג תוצאה. בדומה לכך, שינויים בתכנון התכנית גורמים לעתים קרובות לשינויים בתוצאות.  • לא תמיד תוצאות חיוביות משמעותן שיפור. לעתים מדובר בהיעדרותו של דבר מה שלילי; לעתים מדובר בהשגת סטנדרט או אבן דרך. | • מדדים לא תמיד ילכדו את כל ההיבטים של תוצאה.  • אין לפסול מדדים מכיוון שהם נראים פשוטים מדי.  • לתוצאות רבות יש יותר ממדד אחד. זהה את אוסף המדדים אשר לדעתך (או אשר על פי המוסכם) מציין במידה מספקת ובמדויק שמטרה הושגה. השג מראש את הסכמתם של בעלי העניין העיקריים בנוגע לאוסף המדדים ולרמתם הנדרשת כדי שיציינו תוצאות חיוביות.  • אם מנסים למדוד מניעה של אירועים שליליים, רצוי לזהות מקטעים משמעותיים של זמן לצורך מעקב ובירור אם האירוע התרחש או לא. | • יעדים ביצועיים  (Performance targets) יצוינו מראש (כלומר, יחד עם תכנון ההערכה והתכנית). תהליך הציון חייב להגדיר מה אפקטיבי מאד, מספק, לא מספק. ודא שקיימת הסכמה לגבי ההגדרה של 'תוצאה חיובית'.  • כאשר חסרים נתונים לגבי ביצועי עבר, ייתכן שרצוי להמתין לנתונים.  • יש להיזהר במיוחד בניסוח יעדים מספריים, כך שלא יהיו יותר מדי או פחות מדי שאפתניים. כמו כן, על היעדים להיות מקובלים על דעתם של בעלי העניין העיקריים או של המשתמשים במידע.  • אם קביעת היעד מגדירה שינוי בהיקף (כלומר, גידול או הפחתה), הקפד לציין את הרמות ההתחלתיות ומה נחשב כחיובי.  • ודא שהגדרת היעדים עולה בקונה אחד עם מסגרות זמן משמעותיות בתכנית. |

***אניטה ביייקר, שירותי הערכה www.evaluationservices.co***